**BRANJE, POSLUŠANJE IN POGOVOR**

S pomočjo krajši zgodbic (izvzeto iz literature: Cilka Dimec-Žerdin-Nimam časa), ki jih otrokom preberemo in se po prebranem z njim pogovarjamo razvijamo **MOTIVIRANOST ZA BRANJE, RAZUMEVANJE BESEDIL, ODZIV NA BESEDIL, KRITIČNO BRANJE, BESEDIŠČE IN GOVOR**, ki so del bralne pismenosti, ki ga razvijamo že v predšolskem obdobju.

Otrok motiviranost za branje, razumevanje besedila in odziv na besedilo izkaže tako, da:


* povezuje govorjene besede in vizualno gradivo,
* se govorom se odziva na vizualno gradivo, se odziva z govorom in nebesedno,
* ob poslušanem in gledanem besedilu smiselno odgovori na zastavljena vprašanja,
* tvori vprašanja,
* pripoveduje o svojem doživljanju slišanega/videnega,
* o poslušanem besedilu sprašuje in ga komentira, podaja mnenje,
* o poslušanem besedilu pripoveduje s svojimi besedami,
* nadaljuje zgodbo, napoveduje razplet,
* na slišano besedilo se odzove na različne načine (likovno, s plesom, igro, dramatizacijo …),
* izraža pripravljenost po poslušanju,
* ohranja pozornost.

Otrok razvija govor in besedišče tako, da:

Izkaže tako, da:

* poimenuje znane osebe in stvari iz svojega okolja ali na vizualnih gradivih,
* razume pomen besede v konkretnih situacijah in zgodbah,
* razume in uporablja besede in besedne zveze,
* razume in uporablja krajše povedi,
* razume in uporablja daljše in zložene povedi,
* knjižno izgovarja glasove in besede,
* pri opisovanju zaznava več podrobnosti,
* pripoveduje izmišljene zgodbe,
* uporablja govor v različnih situacijah (npr. v socialni, simbolni igri) in različnih funkcijah (za spraševanje, vzpostavljanje odnosov, dajanje navodil, opisovanje čustvenih ali mentalnih stanj …).

**VLAK**

****

**RAD IMAM VLAK. IMA VELIKO LOKOMOTIVO IN VELIKO VAGONOV. LOKOMOTIVO VOZI MARKO. VLAK PISKA, KO PELJE NA POSTAJO. V VAGONIH SE VOZIJO LJUDJE. V MURSKI SOBOTI SEM VIDEL ČRNO LOKOMOTIVO. IMELA JE RDEČA KOLESA. PRI LOKOMOTIVI ME JE FOTOGRAFIRALA BABICA.**

OTROK:

* skuša odgovoriti na naslednja vprašanja: **Kaj ima vlak? Kdo vozi lokomotivo? Kaj dela vlak, ko pelje na postajo? Kdo se vozi v vagonih? Kakšna lokomotiva stoji v Murski Soboti?**

**Kakšna kolesa ima lokomotiva? Kje je babica fotografirala fantka?**

**KOPAL SEM SE**

****

**Z BABICO SEM ŠEL NA KOPALIŠČE. TAM JE VELIKO BAZENOV. VODA JE TOPLA. JAZ SEM PLAVAL V MALEM BAZENU ZA OTROKE. IGRAL SEM SE Z VEDROM IN DALFINOM. Z ROKAVČKI SEM ŠEL Z BABICO V GLOBOKO VODO. NIČ SE NISEM BAL. ZA MALICO SEM JEDEL HRUŠKO IN PIL SOK. NA KOPALIŠČU JE BILO ZELO LEPO.**

OTROK:

* skuša odgovoriti na naslednja vprašanja: **Kam je šel fantek z babico? Kakšna je voda v bazenu? Kje je plaval fantek? S čim se je igral? V kakšno vodo je šel z babico? Kaj je imel na sebi? Kaj je jedel in pil za malico? Kako je bilo na kopališču?**

**GASILEC BOM**

****

**V GORNJI RADGONI JE GOREALA HIŠA. PRIŠLI SO GASILCI, IMELI SO VELIKO LESTEV. PO LESTVI SOO ZLEZLI NA STREHO. OGENJ SO GASILI Z VODO. VODA JE PRITEKLA PO VELIKIH CEVEH. KO BOM VELIK BOM TUDI JAZ GASILEC. BABICA MI JE REKLA, DA OTROCI NE SMEMO PRIŽIGATI VŽIGALIC.**

OTROK:

* skuša odgovoriti na naslednja vprašanja: **Kje je gorela hiša? Kdo je prišel? S čim so gasili ogenj? Po čem so šli na streho? Kaj je rekla babica fantku? Zakaj otroci ne smejo prižigati vžigalic?**

**BARVAM**

****

**DOMA IMAM BARVE. BARVAM DREVESA, JABOLKA, ŽOGE, OTROKE, ROŽE. VČASIH POBARVAM TUDI STENO V SOBI. MAMA TEGA NE DOVOLI. TETA JANA JE BARVALA POSODE ZA ROŽE. IMELA JE RJAVO BARVO. JAZ SEM JI POMAGAL.**

OTROK:

* skuša odgovoriti na naslednja vprašanja: **Kaj ima fantek doma? Kaj barva? Ali sme barvati steno? Kaj je barvala teta Jana? S kakšno barvo je barvala posode**?